**Temeljem čl. 86 a uvezi s čl.177 Statuta kao i čl.184 Statuta škole, a na prijedlog ravnatelja, sve u skladu s Odlukom o izvršavanju proračuna Zadarske županije za 2020. (Službeni glasnik Zadrske županije 25/19 od 06. prosinca 2019.) donosi se**

**PRAVILNIK**

**O OSTVARIVANJU I NAČINU KORIŠTENJA VLASTITIH PRIHODA**

Čl. 1.

Ovim se Pravilnikom uređuju pitanja ostvarivanja i korištenja vlastitih prihoda.

Čl. 2.

1. Vlastitim prihodima smatraju se prihodi koje škola ostvari od obavljanja poslova na tržištu i u tržišnim uvjetima, a korištenje istih planira se u financijskim planovima škole.
2. Škola ostvaruje vlastite prihode od:

* prodaje vlastitih proizvoda i usluga poput izrade internet stranica, izrade promotivnih videa, izrade i tiskanja brošura, plakata, kalendara, časopisa i sl.
* iznajmljivanjem prostora i opreme škole,
* ostalih prihoda sukladno zakonskim propisima.

Čl. 3.

1. Vlastiti prihodi iz čl. 2 ovog Pravilnika koriste se za podmirivanje rashoda povezanih s obavljanjem poslova od kojih se ostvaruju vlastiti prihodi.
2. Iznosi ostvarenih vlastitih prihoda, koji preostanu nakon podmirenja rashoda iz st.1. ovog članka, mogu se koristiti za podmirenje rashoda redovne djelatnosti.
3. Uplaćeni i preneseni, a manje planirani vlastiti prihodi mogu se izvršavati iznad planiranih iznosa, a do visine uplaćenih, odnosno prenesenih sredstava.

Čl. 4.

1. Vlastiti prihodi koji nisu iskorišteni u prethodnoj godini prenose se u proračun za tekuću proračunsku godinu i raspoređuju sukladno Odluci o raspodjeli rezultata poslovanja.
2. Odluku o raspodjeli rezultata poslovanja donosi Školski odbor, a na prijedlog Ravnatelja.
3. Zahtjev za prijenos vlastitih prihoda iz st. 1. ovog članka Škola podnosi Upravnom odjelu za financije i proračun, a na znanje nadležnom upravnom odjelu najkasnije do 1. ožujka tekuće proračunske godine.

Čl.5

Ovaj Pravilnik stupa na snagu 8. dan od dana objave na oglasnoj ploči škole.

Predsjednik Školskog odbora:

Ivica Šimurina, ing.

Ovaj Pravilnik objavljen je na oglasnoj ploči dana 01.07. 2020.

Ravnatelj:

Tomislav Grbin, dipl.ing.

KLASA: 112-01/20-01/1

UR.BROJ: 2198-1-63-20-01

Zadar, 30. lipnja 2020.